На основу члана 37. Статута Града Ниша („Службени лист Града Ниша", број 88/2008 и 143/2016),

 Скупштина Града Ниша, на седници од \_\_\_\_\_\_\_\_ 2017. године, донела је

**О Д Л У К У**

**о преузимању надлежности и дуговања ЈП Дирекција за изградњу града Ниша по основу реализације програма уређивања и одржавања грађевинског земљишта на територији Града Ниша**

**Члан 1.**

Утврђује седаје 1. децембра 2016. године, ЈП Дирекција за изградњу града Ниша, престало својство индиректног корисника буџетских средстава у складу са Законом о изменама и допунама Закона о буџетском систему („Службени гласник РС“ број 103/2015)

 **Члан 2.**

Град Ниш ће обављати послове који се односе на реализацију Програма уређивањаграђевинског земљишта и изградње и Програма одржавања комуналне инфраструктуре јавног земљишта градског и сеоског подручја, осим послова који су у складу са оснивачким актом и уговором поверени ЈП Дирекција за изградњу града Ниша.

Град Ниш преузима сва дуговања ЈП Дирекција за изградњу града Ниша, настала по основу реализације Програма уређивањаграђевинског земљишта и изградње са финансијским планом за 2016. годину и Програма одржавања комуналне инфраструктуре јавног земљишта градског и сеоског подручја са финансијским планом за 2016. годину, као и расходе и издатке за које се очекује да ће настати у будућности, те се средства за те намене морају резервисати (накнаде за фактичко заузеће земљишта, службеност пролаза, трошкови вођења поступка, камате, трошкови извршења и други трошкови у вези са реализацијом Програма), у даљем тексту „споредни трошкови“.

 **Члан 3.**

 Начин измирења преузетих дуговања и обавеза (главних и споредних), регулисаће се уговором између Града Ниша и ЈП Дирекција за изградњу града Ниша, којим ће бити обухваћене и преузете обавезе по уговору о преузимању дуга број 4186/2016-01 од 26.12.2016. године, закљученим на основу Одлуке о преузимању дуга ЈП Дирекција за изградњу Града Ниша насталог према извођачима радова у реализацији уређивања и одржавања грађевинског земљишта на територији Града Ниша („Службени лист Града Ниша“, број 148/2016).

 **Члан 4.**

Преузете, а неизмирене обавезеиз члана 2 ове Одлуке извршаваће се са одговарајућих апропријација планираних Одлукама о буџету Града Ниша, до висине средстава планираних за те намене.

 **Члан 5.**

Ступањем на снагу ове Одлуке престаје да важи Одлука о преузимању дуга ЈП Дирекција за изградњу града Ниша насталог према извођачима радова у реализацији уређивања и одржавања грађевинског земљишта на теритпорији Града Ниша („Службени лист Града Ниша“, број 148/2016).

Ова одлука ступа на снагу осмог дана од дана објављивања у „Службеном листу Града Ниша".

 Број: \_\_\_\_\_\_\_\_\_\_\_\_\_\_

 У Нишу, \_\_\_\_\_\_\_\_\_\_\_\_\_ године

**СКУПШТИНА ГРАДА НИША**

 Председник

\_\_\_\_\_\_\_\_\_\_\_\_\_\_\_\_

 Мр Раде Рајковић

О б р а з л о ж е њ е

Законом о изменама и допунама Закона о буџетском систему („Службени гласник РС“ број 103/2015), јавним предузећима од 1. децембра 2016.године, престало је својство индиректних корисника буџетских средстава а тиме и ЈП Дирекција за изградњу Града Ниша.

 Сходно наведеном, Град Ниш је од 1. децембра 2016. године, преузео надлежности и послове ЈП Дирекција за изградњу града Ниша који се односе на реализацију Програма уређивањаграђевинског земљишта и изградње и Програма одржавања комуналне инфраструктуре јавног земљишта градског и сеоског подручја, а које је ово предузеће обављало у име Града.

 Неопходност доношења нове Одлуке ради регулисања дуга ЈП Дирекција за изградњу Града Ниша насталог према извођачима радова у реализацији уређивања и одржавања грађевинског земљишта на територији Града Ниша, произилази из чињенице да првобитном одлуком и уговором закљученим на основу исте, нису биле обухваћене све обавезе које су настале по основу реализације Програма уређивањаграђевинског земљишта и изградње и Програма одржавања комуналне инфраструктуре јавног земљишта градског и сеоског подручја, имајући у виду да је пресек рађен на дан 20.12.2016. године.

Oсим преузетих обавеза према извођачима радова до наведеног датума, ЈП Дирекција за изградњу града Ниша је у оквиру реализације наведених програма преузела обавезе и након 20.12.2016.године. Одлуком о преузимању дуга од 20.12.2016.године нису били обухваћени ни споредни трошкови на име вођења поступка, камата, извршења, накнаде за фактичко заузеће земљишта, службеност пролаза и други трошкови у вези са реализацијом Програма.

 Доношењем ове Одлуке омогућава се измирење дуговања ЈП Дирекција за изградњу града Ниша према свим повериоцима, насталих реализацијом Програма уређивања и одржавања, од стране Града, а као последица преузимања послова и надлежности, чиме се спречава њихово принудно извршење и омогућава ЈП Дирекција за изградњу Града Ниша да несметано ради и функционише у смислу обављања делатности које су му поверене од стране града.

ГРАДСКА УПРАВА ГРАДА НИША - СЕКРЕТАРИЈАТ ЗА КОМУНАЛНЕ ДЕЛАТНОСТИ, ЕНЕРГЕТИКУ И САОБРАЋАЈ

 СЕКРЕТАР

Владислава Ивковић